**PÁLYÁZATI FELHÍVÁS**

*Martonvásár Város Önkormányzata Képviselő-testületének Humán Bizottsága - az 1/2014. (II.12.) önkormányzati rendeletének 4. melléklete 2.2.1. pontja szerint átruházott hatáskörében eljárva – pályázatot hirdet*

**a Martonvásári Alapfokú Művészeti Iskolában[[1]](#footnote-1) alapfokú művészeti oktatásban részesülő, legfeljebb 18 éves korú gyermekek részére**

**A támogatásra való jogosultság feltételei**

* a törvényes képviselő a településen bejelentett állandó lakóhellyel vagy tartózkodási hellyel rendelkezzen és életvitelszerűen is itt éljen,
* családjában az egy főre jutó jövedelem ne haladja meg a mindenkori öregségi nyugdíj legkisebb összegének 350 %-át, (2020. évben 99.750,- Ft),
* a tanulói jogviszonnyal rendelkező gyermeke tanulmányi átlaga 5,00 és az Iskolától 30 napnál nem régebbi ajánlással rendelkezzen a pályázat támogatása tárgyában.

**A pályázatok elbírálásánál előnyben részesül az a pályázó**

* aki családjában legalább két 25 év alatti gyermeket taníttatnak (alap-, középfokú vagy felsőoktatás nappali tagozatán),
* aki gyermekét, gyermekeit egyedül neveli.

A támogatás összege gyermekenként évente legfeljebb **100.000.-Ft.**

**FIGYELEM**: **Nem részesíthető települési támogatásban** egyidejűleg ugyanazon gyermeke után a törvényes képviselő Martonvásár Város Önkormányzata Képviselő-testületének szociális rászorultság esetén nyújtandó települési támogatásokról szóló 29/2015. (XI.25.) önkormányzati rendeletének 3. mellékletén és 8. számú mellékletén benyújtható pályázatokban.

Jelen támogatás kizárólag **célhoz kötötten**, a művészeti oktatással kapcsolatban használatos taneszköz, hangszer megvásárlására, tandíj, térítési díj megfizetésére használható fel, és **kötelező vele elszámolni legfeljebb** a közigazgatási határozat meghozatalától számított **2 hónapon belül. Aki elszámolási kötelezettségének nem tesz eleget, annak a pályázat benyújtásától számított két évig az e rendelet alapján minden pályázati úton igényelhető települési támogatásban való részvétele kizárt. Amennyiben a kérelmező elszámolási kötelezettségének határidőben nem tesz eleget, úgy kötelezni kell annak egy összegben történő visszafizetésére.**

A pályázatokat az önkormányzati rendelet 7. számú melléklete szerinti pályázati adatlapon kell benyújtani. Pályázati adatlapok igényelhetőek személyesen a Martonvásári Polgármesteri Hivatal (2462 Martonvásár, Budai út 13.) lakosságszolgálatán, valamint letölthetőek Martonvásár Város honlapjáról (www.martonvasar.hu).

**A pályázatok benyújtásának módja: személyesen és postai úton a Martonvásári Polgármesteri Hivatalban (2462 Martonvásár, Budai út 13.).**

**A pályázatok benyújtási határideje: 2020. október 30. 12.00 óra**

**FIGYELEM! Martonvásár Város Önkormányzata a koronavírus járványra való tekintettel fenntartja a jogot arra, hogy járványhelyzet súlyosbodásának esetén a pályázatot visszavonja.**

**A pályázatokról a Martonvásár Város Önkormányzat Képviselő-testületének Humán Bizottság hoz döntést a beadási határidőt követő soros ülésén. A pályázat elbírálásáról a pályázókat a Bizottság 30 napon belül értesíti.**

**Felhívom figyelmüket, hogy a Humán Bizottság döntése nyilvános.**

1. Kuna Ferenc

 bizottság elnöke

Martonvásár, 2020. szeptember 29. [↑](#footnote-ref-1)